རྒྱ་ནག་གཞུང་གིས་ཚོགས་ཆུང་ཆེད་འཛུགས་ཀྱིས་བོད་ཀྱི་རྒྱལ་ས་ལྷ་ས་ཁུལ་གྱི་དགོན་སྡེ་ཁག་གཙོའི་མི་མང་ཁྲོད་རྒྱ་གཞུང་གི་ཁྲིམས་སྒྲིག་ཁག་དང་སྲིད་བྱུས་དྲིལ་བསྒྲགས་བྱེད་ཀྱི་ཡོད་ཟེར།ཟླ་འདིའི་ཕྱི་ཚེས་༢༥ཉིན།རྒྱ་ནག་གོ་ལའི་དུས་བབ་ཟེར་བས་སྤེལ་བའི་གནས་ཚུལ་ལྟར་ན།ད་ལྟའི་རྒྱ་ནག་གི་བཅད་བགོས་བྱས་པའི་བོད་རང་སྐྱོང་ལྗོང་གི་ཁྲིམས་ལུགས་སྡེ་ཚན་ཟེར་བས་ཆེད་དུ་ཚོགས་ཆུང་བཙུགས་ཏེ།ས་གནས་དགོན་སྡེ་ཁག་ལ་ཆེད་བཅར་གྱིས་གྲྭ་བཙུན་ཚོར་རྒྱ་ནག་གི་ཁྲིམས་ལུགས་ལ་སློབ་སྦྱོང་དང་གོ་རྟོགས་སྤེལ་ཐབས་ཀྱི་ལས་འགུལ་སྤེལ་གྱི་ཡོད་པ་དང་།ཁོ་ཚོས་ཁ་པར་ལས་སྐད་འཕྲིན་རྩེད་ཆས་ཤིག་བརྒྱུད་གྲྭ་བཙུན་དང་ས་གནས་མི་མང་ལ་རྒྱ་ནག་གཞུང་གི་སྲིད་བྱུས་དང་ཁྲིམས་སྒྲིག་ཁག་ལ་སློབ་སྦྱོང་བྱེད་བཅུག་གི་ཡོད་འདུག